
****

**ประกาศองค์การบริหารส่วนตำบลตะเคียน**

**เรื่อง นโยบายการคุ้มครองข้อมูลส่วนบุคคล พ.ศ.2566**

..............................................

โดยที่เป็นการสมควรให้ประกาศองค์การบริหารส่วนตำบลตะเคียน เรื่อง นโยบายการคุ้มครองข้อมูลส่วนบุคคลองค์การบริหารส่วนตำบลตะเคียน เพื่อกำหนดหลักเกณฑ์เกี่ยวกับมาตรการกำกับดูแลการให้ความคุ้มครองข้อมูลส่วนบุคคลรวมถึงกำหนดให้มีการรวบรวม ใช้ หรือเปิดเผยข้อมูลส่วนบุคคลที่บุคคลหรือนิบุคคลเป็นผู้ดำเนินการจัดเก็บ ซึ่งองค์การบริหารส่วนตำบลตะเคียนถือเป็นนิติบุคคลอันเป็นหน่วยงานรัฐที่ต้องปฏิบัติให้เป็นไปตามพระราชบัญญัติคุ้มครองข้อมูลส่วนบุคคล พ.ศ.2562 (The Personl Data Protection Act B.E.2565) ประกาศในราชกิจจานุเบกษาเมื่อวันที่ 27 พฤษภาคม 2562 มีผลบังคับใช้ตั้งแต่วันที่ 28 พฤษภาคม 2562

บุคคลที่เกี่ยวข้องกับข้อมูลส่วนบุคคลตาม พ.ร.บ.คุ้มครองข้อมูลส่วนบุคคลฯ

1.เจ้าของข้อมูลส่วนบุคคล ตามกฎหมายไม่ได้ให้คำนิยามไว้ แต่โดยหลักการทั่วไปแล้วหมายถึง บุคคลที่ข้อมูลนั้นระบุไปถึง

2.ผู้ควบคุมข้อมูลส่วนบุคคล บุคคลหรือนิติบุคคลซึ่งมีอำนาจหน้าที่ตัดสินใจเกี่ยวกับการเก็บรวบรวม ใช้ หรือเปิดเผยข้อมูลส่วนบุคคล เช่น หน่วยงานของรัฐ เอกชนโดยทั่วไปที่เก็บรวบรวม ใช้ หรือเปิดเผยข้อมูลส่วนบุคคลของประชาชนหรือลูกค้าที่มาใช้บริการ

3.ผู้ประมวลผลข้อมูลส่วนบุคคล บุคคลหรือนอตบุคคลซึ่งดำเนินการเกี่ยวกับการรวบรวม ใช้ หรือเปิดเผยข้อมูลส่วนบุคคลตามคำสั่งหรือในนามของผู้ควบคุมข้อมูลส่วนบุคคล

ข้อยกเว้นการใช้บังคับใช้ พ.ร.บ.คุ้มครองข้อมูลส่วนบุคคลฯ ไม่ใช้บังคับกรณีดังต่อไปนี้

1.การเก็บรวบรวมข้อมูลส่วนบุคคลเพื่อประโยชน์ส่วนตนหรือเพื่อกิจกรรมในครอบครัว

2.การดำเนินการของหน่วยงายของรัฐที่มีหน้าที่ในการรักษาความมั่นคงของรัฐ

3.การใช้หรือเปิดเผยข้อมูลส่วนบุคคลที่ทำการเก็บรวบรวมไว้เฉพาะเพื่อกิจการสื่อมวลชน งานศิลปกรรมหรืองานวรรณกรรม

4.การเก็บรวบรวม ใช้ หรือเปิดเผยข้อมูลส่วนบุคคลตามหน้าที่และอำนาจของสภาผู้แทนราษฎร วุฒิสภา รัฐสภา หรือคณะกรรมาธิการ

5.การพิจารณาพิพากษาคดีของศาลและการดำเนินงานของเจ้าหน้าที่ในกระบวนการพิจารณาคดี

6.การดำเนินการกับข้อมูลของบริษัทข้อมูลเครดิตและสมาชิกตามกฎหมายว่าด้วยการประกอบธุรกิจข้อมูลเครดิต

ข้อมูลส่วนบุคคล คือ ข้อมูลเกี่ยวกับบุคคลซึ่งทำให้สามารถระบุตัวบุคคลนั้นได้ เช่น ชื่อ สกุล ที่อยู่ เลขบัตรประชาชน หมายเลขโทรศัพท์ email

หลักการเก็บรวบรวม ใช้ หรือเปิดเผยข้อมูลส่วนบุคคล จะต้องมีการดำเนินการดังนี้

-เจ้าของข้อมูลส่วนบุคคล ต้องให้ความยินยอม

-ต้องแจ้งวัตถุประสงค์ของการเก็บรวบรวม ใช้ หรือเปิดเผยข้อมูลส่วนบุคคล

-มีแบบหรือข้อความที่อ่านแล้วเข้าใจได้โดยงายและต้องไม่เป็นการหลอกลวง

-การอนุญาต การยินยอม ต้องแยกออกจากส่วนอื่นชัดเจน

-2-

ในการขอความยินยอมต้องคำนึงอย่างถึงที่สุดในความเป็นอิสระของเจ้าของข้อมูลส่วนบุคคลในการให้ความยินยอม ต้องไม่มีเงื่อนไขในการให้ความยินยอมเพื่อเก็บรวบรวม ใช้ หรือเปิดเผยข้อมูลส่วนบุคคลที่ไม่จำเป็นหรือเกี่ยวข้องสำหรับการเข้าทำสัญญาซึ่งรวมถึงการให้บริการนั้น

ข้อมูลบุคคลที่มีความละเอียดอ่อน

-เชื้อชาติ เผ่าพันธุ์ -ประวัติอาชญากรรม -ความคิดเห็นทางการเมือง

-.ข้อมูลสุขภาพ ความพิการ -ความเชื่อในลัทธิ ศาสนาหรือปรัชญา -ข้อมูลสหภาพแรงงาน

-พฤติกรรมทางเพศ -ข้อมูลพันธุกรรม ข้อมูลชีวภาพ

1.ต้องได้รับความยินยอมโดยชัดแจ้ง

2.ทำไปเพื่อป้องกันหรือระงับอันตรายต่อชีวิต ร่างกาย หรือสุขภาพของบุคคล ซึ่งเจ้าของข้อมูลส่วนบุคคลไม่สามารถให้ความยินยอมได้

3.การดำเนินกิจกรรมโดยชอบด้วยกฎหมายที่มีการคุ้มครองที่เหมาะสมของมูลนิธิหรือองค์กรไม่แสวงกำไร

4.เป็นข้อมูลที่เปิดเผยต่อสาธารณะด้วยความยินยอมโดยชัดแจ้ง

5.จำเป็นเพื่อการก่อตั้งสิทธิเรียกร้องตามกฎหมายการปฏิบัติตามหรือการใช้สิทธิเรียกร้องตามกฎหมาย

6.จำเป็นในการปฏิบัติตามกฎหมายที่กำหนดไว้เฉพาะ

การเก็บรวบรวมข้อมูลส่วนบุคคล

1.การเก็บรวบรวมข้อมูลส่วนบุคคล ต้องขอความยินยอมก่อนหรือขณะดำเนินการ

2.การเก็บข้อมูลส่วนบุคคล ต้องแจ้งรายละเอียดให้เจ้าของข้อมูลส่วนบุคคลทราบ ดังนี้

- วัตถุประสงค์ของการเก็บรวบรวม

- แจ้งให้ทราบกรณีที่เจ้าของข้อมูลส่วนบุคคลต้องให้ข้อมูลเพื่อปฏิบัติตามกฎหมายหรือสัญญา รวมทั้งแจ้งถึงผลกระทบที่เป็นไปได้จากการไม่ให้ข้อมูลส่วนบุคคล

- ระยะเวลาในการเก็บรวบรวม

- บุคคลหรือหน่วยงานซึ่งข้อมูลส่วนบุคคลที่เก็บรวบรวมอาจจะถูกเปิดเผย

- ข้อมูลเกี่ยวกับผู้ควบคุมข้อมูลส่วนบุคคล สถานที่ติดต่อและวีการติดต่อ

- สิทธิของเจ้าของข้อมูลส่วนบุคคล

ข้อยกเว้นที่สามารถเก็บรวบรวมข้อมูลส่วนบุคคลได้

-เป็นการจัดทำเอกสารประวัติศาสตร์ จดหมายเหตุ ศึกษาวิจัย หรือสถิต

-เพื่อป้องกันหรือระงับอันตรายต่อชีวิต ร่างกายหรือสุขภาพของบุคคล เช่น การเข้ารับบริการทางการแพทย์ ณ โรงพยาบาล

-เป็นการจำเป็นเพื่อการปฏิบัติตามสัญญา เช่น เจ้าของข้อมูลสวนบุคคลทำสัญญากู้ยืมจากธนาคาร ธนาคารสามารถเก็บรวบรวม ใช้ หรือเปิดเผยข้อมูลส่วนบุคคลนั้นได้ตามวัตถุประสงค์ของสัญญา

-เป็นการจำเป็นเพื่อการปฏิบัติหน้าที่ในการดำเนินภารกิจเพื่อประโยชน์สาธารณะ หรือปฏิบัติหน้าที่ในการใช้อำนาจรัฐ เช่น หน่วยงานของรัฐจัดทำ Big Data เพื่อแก้ไขปัญหาความยากจนของเกษตรกร

-เป็นการปฏิบัตินามกฎหมาย

การใช้และเปิดเผยข้อมูลส่วนบุคคล

-ต้องได้รับความยินยอมจากเจ้าของข้อมูลส่วนบุคคล เว้นแต่เป็นข้อมูลส่วนบุคคลที่เก็บรวบรวมได้โดยได้รับยกเว้นไม่ต้องขอความยินยอม

-ต้องไม่ใช้หรือเปิดเผยข้อมูลส่วนบุคคลเพื่อวัตถุประสงค์อื่นนอกเหนือจากวัตถุประสงค์ที่ได้แจ้งไว้กับผู้ควบคุมข้อมูลส่วนบุคคล

-3-

-การใช้ หรือเปิดเผยข้อมูลส่วนบุคคลที่ได้รับยกเว้นไม่ต้องขอความยินยอม ผู้ควบคุมข้อมูลส่วนบุคคลต้องบันทึกการใช้หรือเปิดเผยนั้นไว้

หน้าที่ผู้ควบคุมข้อมูลส่วนบุคคล

1.จัดให้มีมาตรการรักษาความปลอดภัย 2.มีระบบตรวจสอบการลบ/ทำลายข้อมูล เมื่อ

พ้นกำหนดระยะเวลาเก็บรักษา

3.แจ้งเหตุละเมิดแก่สำนักงานภายใน 72 ชั่วโมง 4.ป้องกันกานใช้หรือเปิดเผยข้อมูลโดยมิชอบ

5.บันทึกรายการเมื่อมีการเก็บรวบรวม การใช้ หรือ 6.แต่งตั้งตัวแทนในราชอาณาจักร (กรณีที่อยู่

เปิดเผยข้อมูลส่วนบุคคล ต่างประเทศ

หน้าที่ผู้ประมวลผลข้อมูลส่วนบุคคล

1.ดำเนินการตามคำสั่งที่ได้รับจากผู้ควบคุมข้อมูลส่วนบุคคล

2.จัดให้มีมาตรการรักษาความปลอดภัยที่เหมาะสม รวมทั้งแจ้งให้ผู้ควบคุมข้อมูลส่วนบุคคลทราบถึง

เหตุ การละเมิดข้อมูลส่วนบุคคล

3.จัดทำแลเก็บรักษาบันทึกรายการของกิจกรรม การประมวลผลข้อมูลส่วนบุคคล

หน้าที่เจ้าหน้าที่คุ้มครองข้อมูล

1.ให้คำแนะนำแก่ผู้ควบคุมข้อมูลส่วนบุคคลหรือผู้ประมวลผลข้อมูลส่วนบุคคล

2.ตรวจสอบการดำเนินงานของผู้ควบคุมข้อมูลส่วนบุคคลหรือผู้ประมวลผลข้อมูล

3.ประสานงานและให้ความร่วมมือ กรณีที่มีปัญหาเกี่ยวกับการเก็บรวบรวม ใช้ หรือเปิดเผยข้อมูลส่วนบุคคล

4.รักษาความลับของข้อมูลที่รู้หรือได้มาจากการปฏิบัติหน้าที่

ผู้ควบคุมข้อมูลส่วนบุคคลและผู้ประมวลผลข้อมูลส่วนบุคคล ต้องจัดให้มีเจ้าหน้าที่คุ้มครองข้อมูลส่วนบุคคล ในกรณีดังนี้

1.ผู้ควบคุมข้อมูลส่วนบุคคลหรือผู้ประมวลผลข้อมูลส่วนบุคคล เป็นหน่วยงานของรัฐ

2.มีการเก็บรวบรวม ใช้ หรือเปิดเผย จำเป็นต้องตรวจสอบข้อมูลส่วนบุคคลหรือระบบอย่างสม่ำเสมอโดยเหตุที่มีข้อมูลส่วนบุคคลเป็นจำนวนมาก

3.กิจกรรมหลักเป็นการรวบรวม ใช้ หรือเปิดเผยข้อมูลส่วนบุคคลซึ่งข้อมูลละเอียดอ่อน

บุคคลซึ่งมีความสัมพันธ์กับองค์การบริหารส่วนตำบลตะเคียน

-พนักงานส่วนตำบล -พนักงานจ้าง

-ผู้บริหารองค์การบริหารส่วนตำบล -สมาชิกสภาองค์การบริหารส่วนตำบล

-ครูหรือบุคลากรทางการศึกษา สังกัดองค์การบริหารส่วนตำบลตะเคียน

-พนักงานจ้างเหมาบริการ -อาสากู้ชีพ กู้ภัย

-ผู้มาติดต่อเพื่อขอรับบริการ -โรงพยาบาล สถานศึกษาหรือหน่วยงานอื่นเป็นต้น

สิทธิของเจ้าของข้อมูลส่วนบุคคล

1.สิทธิได้รับแจ้งรายละเอียดในการเก็บรวบรวมข้อมูลส่วนบุคคล

2.สิทธิขอเข้าถึงข้อมูลส่วนบุคคล

3.สิทธิขอให้โอนข้อมูลส่วนบุคคล

4.สิทธิคัดค้านการเก็บรวบรวม ใช้ หรือเปิดเผยข้อมูลส่วนบุคคล

5.สิทธิขอให้ลบ หรือ ทำลาย หรือทำให้ข้อมูลส่วนบุคคลเป็นข้อมูลที่ไม่สามารถระบุตัวบุคคลได้

6.สิทธิขอให้ระงับการใช้ข้อมูลส่วนบุคคล

7.สิทธิขอให้แก้ไขข้อมูลส่วนบุคคล

8.สิทธิในการ้องเรียนกรณีที่ผู้ควบคุมหรือผู้ประมวลผลไม่ปฏิบัติตาม พ.ร.บ.คุ้มครองข้อมูลส่วนบุคคล

-4-

เจ้าของข้อมูลสามารถติดต่อประสานงานได้ที่

องค์การบริหารส่วนตำบลตะเคียน

114/3 หมู่ที่ 13 ตำบลตะเคียน อำเภอด่านขุนทด จังหวัดนครราชสีมา 30210

โทรศัพท์ 0 4438 9984 โทรสาร 0 4438 9985

เว็บไซต์ : www.takien.go.th

ประกาศ ณ วันที่ 6 มกราคม พ.ศ. 2566

พัฒน์นรี แทนขุนทด

(นางพัฒน์นรี แทนขุนทด)

นายกองค์การบริหารส่วนตำบลตะเคียน